PATVIRTINTA

 Molėtų rajono savivaldybės tarybos

 2022 m. gegužės d. sprendimu Nr. B1-

**MOLĖTŲ R. SUGINČIŲ PAGRINDINĖS MOKYKLOS REORGANIZAVIMO PRIJUNGIMO BŪDU PRIE MOLĖTŲ R. ALANTOS GIMNAZIJOS SĄLYGŲ APRAŠAS**

**I SKYRIUS.**

**BENDROSIOS NUOSTATOS**

1. Molėtų r. Suginčių pagrindinės mokyklos reorganizavimo prijungimo būdu prie Molėtų r. Alantos gimnazijos sąlygų aprašas (toliau – Aprašas) nustato Molėtų r. Suginčių pagrindinės mokyklos reorganizavimą prijungimo prie Molėtų r. Alantos gimnazijos būdu, įsteigiant joje Suginčių skyrių.
2. Šis Aprašas parengtas vadovaujantis Lietuvos Respublikos civilinio kodekso 2.97 straipsnio 3 dalimi, 2.99 straipsnio 1 ir 2 dalimis, 2.101 straipsniu, Lietuvos Respublikos švietimo įstatymo 44 straipsnio 2 dalimi, Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos biudžetinių įstaigų įstatymo 14 straipsniu, mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo” 21 punktu bei įgyvendinant Molėtų rajono savivaldybės bendrojo ugdymo mokyklų tinklo pertvarkos 2022-2026 metų bendrąjį planą, patvirtintą Molėtų rajono savivaldybės tarybos 2022 m. vasario 24 d. sprendimu Nr. B1-26 „Dėl Molėtų rajono savivaldybės bendrojo ugdymo mokyklų tinklo pertvarkos 2022-2026 metų bendrojo plano patvirtinimo“ ir Molėtų rajono savivaldybės 2022 m. kovo 31 d. sprendimu Nr. B1-59 „Dėl sutikimo reorganizuoti Molėtų r. Suginčių pagrindinę mokyklą“.

**II SKYRIUS.**

**REORGANIZAVIME DALYVAUJANČIOS ĮSTAIGOS**

1. Reorganizuojama savivaldybės įstaiga:
	1. įstaigos pavadinimas – Molėtų r. Suginčių pagrindinė mokykla;
		1. teisinė forma – biudžetinė įstaiga;
		2. įstaigos buveinė – Taikos g. 22, Suginčiai, LT-33334 Molėtų rajonas;
		3. įstaigos kodas – 191228694;
		4. registras – duomenys apie įstaigą kaupiami ir saugomi Lietuvos Respublikos juridinių asmenų registre (registro tvarkytojas VĮ Registrų centras).
2. Reorganizavime dalyvaujantis juridinis asmuo:
	1. įstaigos pavadinimas – Molėtų r. Alantos gimnazija;
		1. teisinė forma – biudžetinė įstaiga;
		2. įstaigos buveinė – A. Kraujelio g. 3, Alanta, LT-33312 Molėtų rajonas;
		3. įstaigos kodas – 191227973;
		4. registras – duomenys apie įstaigą kaupiami ir saugomi Lietuvos Respublikos juridinių asmenų registre (registro tvarkytojas VĮ Registrų centras).

**III SKYRIUS.**

**REORGANIZAVIMO BŪDAS, TIKSLAS, PAGRINDIMAS IR PO REORGANIZAVIMO VEIKSIANTI BIUDŽETINĖ ĮSTAIGA**

1. Reorganizavimo būdas: jungimo būdas, Molėtų r. Suginčių pagrindinę mokyklą prijungiant prie Molėtų r. Alantos gimnazijos, joje įsteigiant Suginčių skyrių.
2. Reorganizavimo tikslas – optimizuoti bendrojo ugdymo mokyklų valdymą, sudarant valstybines prielaidas reorganizuojamų mokyklų veiklą organizuoti taip, kad optimaliausiais žmogiškaisiais, finansiniais bei materialiniais ištekliais būtų užtikrintas mokyklai priskirtų funkcijų ir uždavinių įgyvendinimas, siekiant užtikrinti geresnį specialiosios pedagoginės ir psichologinės pagalbos mokiniui teikimą bei efektyvesnį mokymo lėšų ir savivaldybės biudžeto lėšų panaudojimą.
3. Po reorganizavimo pasibaigsianti Molėtų rajono savivaldybės įstaiga – Molėtų r. Suginčių pagrindinė mokykla (įstaigos kodas 191228694).
4. Po reorganizavimo veiksianti biudžetinė įstaiga ir jos duomenys:
	1. įstaigos pavadinimas – Molėtų r. Alantos gimnazija;
	2. teisinė forma – biudžetinė įstaiga;
	3. įstaigos buveinė – A. Kraujelio g. 3, Alanta, LT-33312 Molėtų rajonas;
	4. įstaigos kodas – 191227973;
	5. įstaigos savininkas – Molėtų rajono savivaldybė, kodas – 188712799;
	6. registras – duomenys apie įstaigą kaupiami ir saugomi Lietuvos Respublikos juridinių asmenų registre (registro tvarkytojas VĮ Registrų centras);
	7. įstaigos veikla – priešmokyklinio, pradinio, pagrindinio, vidurinio ugdymo ir neformaliojo vaikų švietimo programų įgyvendinimas Molėtų r. Alantos gimnazijoje bei pradinio, pagrindinio ugdymo pirmosios dalies ir neformaliojo vaikų švietimo programų įgyvendinimas Molėtų r. Alantos gimnazijos Suginčių skyriuje bei kitų Molėtų r. Alantos gimnazijos nuostatuose numatytų veiklų vykdymas;
	8. įstaigos savininko teises ir pareigas įgyvendinanti institucija – Molėtų rajono savivaldybės taryba.
5. Pasibaigiančios biudžetinės įstaigos turtas, teisės ir pareigos pereina po reorganizavimo veiksiančiai Molėtų r. Alantos gimnazijai.
6. Su šiuo Aprašu ir kitais dokumentais bei informacija galima susipažinti reorganizuojamos biudžetinės įstaigos buveinėje.
7. Momentas, nuo kurio pasibaigiančios Molėtų r. Suginčių pagrindinės mokyklos teisės ir pareigos pereina po reorganizavimo veiksiančiai Molėtų r. Alantos gimnazijai – 2022 m. rugpjūčio 31 d.

**IV SKYRIUS.**

**PASIBAIGIANČIOS BIUDETINĖS ĮSTAIGOS TEISIŲ IR PAREIGŲ PERĖMIMAS**

1. Po reorganizavimo veiksianti Molėtų r. Alantos gimnazija perims visas Molėtų r. Suginčių pagrindinės mokyklos teises ir pareigas pagal sandorius ir kitais pagrindais atsiradusias prievoles bei teises ir pareigas, kylančias iš kitų Molėtų r. Suginčių pagrindinės mokyklos sudarytų dokumentų.
2. Perduodamos Molėtų r. Suginčių pagrindinės mokyklos turtinės teisės ir pareigos teisės aktų nustatyta tvarka bus įtrauktos į Molėtų r. Alantos gimnazijos finansinę apskaitą pagal priėmimo ir perdavimo aktą.
3. Molėtų r. Suginčių pagrindinės mokyklos teisės ir pareigos 2022 rugpjūčio 31 d. perduodamos po reorganizavimo veiksiančiai Molėtų r. Alantos gimnazijai pagal perdavimo ir priėmimo aktą, kurį pasirašo įstaigų vadovai.
4. Po reorganizavimo veiksiančiai Molėtų r. Alantos gimnazijai perduodama teisė valdyti, naudoti ir disponuoti Molėtų r. Suginčių pagrindinės mokyklos banko sąskaitose esančiomis lėšomis bei šio banko sąskaitomis arba šios sąskaitos uždaromos ir jose esančios lėšos pervedamos į Molėtų r. Alantos gimnazijos sąskaitas, atitinkamus duomenis įrašant į šio Aprašo 17 punkte nurodytą aktą.

**VI SKYRIUS.**

**REORGANIZUOJAMOS BIUDŽETINĖS ĮSTAIGOS IR DALYVAUJANČIOS REORGANIZAVIME BIUDŽETINĖS ĮSTAIGOS FUNKCIJOS**

1. Sprendimą dėl Molėtų r. Suginčių pagrindinės mokyklos reorganizavimo priima ir jos reorganizavimo sąlygų aprašą tvirtina Molėtų rajono savivaldybės taryba.
2. Sprendimas dėl Molėtų r. Suginčių pagrindinės mokyklos reorganizavimo priimamas praėjus ne mažiau kaip 30 kalendorinių dienų nuo viešo paskelbimo, kai apie reorganizavimo sąlygų aprašo parengimą yra vieną kartą paskelbta ir visiems Molėtų r. Suginčių pagrindinės mokyklos kreditoriams raštu pranešta. Priimtas sprendimas pateikiamas Juridinių asmenų registrui.
3. Reorganizuojamos Molėtų r. Suginčių pagrindinės mokyklos direktorius ne vėliau kaip vieną mėnesį nuo šio Aprašo 16 punkte nurodyto sprendimo priėmimo dienos apie Molėtų r. Suginčių pagrindinės mokyklos reorganizavimą raštu praneša kiekvienam mokiniui ir jo tėvams (globėjams, rūpintojams).
4. Apie numatomą Molėtų r. Suginčių pagrindinės mokyklos darbuotojų atleidimą mokyklos direktorius raštu praneša atitinkamai teritorinei įdarbinimo tarnybai teisės aktų nustatyta tvarka.
5. Reorganizuojamos Molėtų r. Suginčių pagrindinės mokyklos direktorius per 3 darbo dienas nuo juridinio asmens teisinio statuso „reorganizuojamas“ įregistravimo Juridinių asmenų registre dienos pateikia 6-SD pranešimą atitinkamam Valstybinio socialinio draudimo fondo valdybos teritoriniams skyriui teisės aktų numatyta tvarka.
6. Molėtų r. Alantos gimnazijos direktorius teisės aktų nustatyta tvarka pateikia pakeistus po reorganizavimo veiksiančios gimnazijos nuostatus Juridinių asmenų registrui.
7. Reorganizuojamos Molėtų r. Suginčių pagrindinės mokyklos darbuotojams iki 2022 m. rugpjūčio 31 d. teikiami siūlymai dirbti Molėtų r. Alantos gimnazijoje. Siūlymus teikia Molėtų r. Alantos gimnazijos direktorius arba jo įgaliotas asmuo.
8. Reorganizuojamos Molėtų r. Suginčių pagrindinės mokyklos darbuotojai, kurie nesutinka būti perkelti į kitą darbą arba kuriems nebuvo galimybės pasiūlyti darbo Molėtų r. Alantos gimnazijoje, atleidžiami iš darbo teisės aktų nustatyta tvarka.
9. Reorganizuojamos Molėtų r. Suginčių pagrindinės mokyklos direktorius, siekdamas išvengti arba sušvelninti neigiamas reorganizavimo pasekmes, raštu informuoja Molėtų rajono savivaldybės administracijos Kultūros ir švietimo skyrių apie darbuotojus, kurie nesutinka tęsti darbo santykių Molėtų r. Alantos gimnazijoje, įvykdžius reorganizavimą.
10. Reorganizavimo laikotarpiu Molėtų rajono savivaldybės administracijos Kultūros ir švietimo skyrius informuoja reorganizuojamos Molėtų r. Suginčių pagrindinės mokyklos direktorių apie laisvas darbo vietas kitose Molėtų rajono mokyklose. Šią informaciją Molėtų r. Suginčių pagrindinės mokyklos direktorius skelbia mokyklos darbuotojams.
11. Molėtų r. Alantos gimnazijos direktorius su reorganizuojamos Molėtų r. Suginčių pagrindinės mokyklos darbuotojais, kurie davė rašytinius sutikimus dirbti pasiūlytą darbą gimnazijoje (tęsti darbo santykius) iki rugpjūčio 31 d. (įskaitytinai) įformina darbo sutartyse atitinkamus pakeitimus (pakeitimai turi įsigalioti 2022 rugsėjo 1 d.).
12. Reorganizavimo laikotarpiu reorganizuojamos Molėtų r. Suginčių pagrindinės mokyklos direktorius gali priimti į darbą naujus darbuotojus tik į laisvas vietas ar būtinojo reikalingumo atveju bei suderinus su Molėtų rajono savivaldybės administracijos Kultūros ir švietimo skyriumi.
13. Reorganizuojamos Molėtų r. Suginčių pagrindinės mokyklos direktorius iki 2022 m. rugpjūčio 1 d (įskaitytinai) atlieka turto inventorizaciją teisės aktų nustatyta tvarka 2022 m. birželio 30 d. būklei.
14. Reorganizuojamos Molėtų r. Suginčių pagrindinės mokyklos archyvai, darbuotojų asmens bylos ir kiti dokumentai iki 2022 m. rugpjūčio 31 d. (įskaitytinai) perduodami po reorganizavimo veiksiančiai Molėtų r. Alantos gimnazijai pagal perdavimo ir priėmimo aktus, kuriuos pasirašo įstaigų vadovai (direktoriai).
15. Rajono savivaldybės 2022 metų biudžete numatyti Molėtų r. Suginčių pagrindinės mokyklos asignavimai nuo 2022 m. rugsėjo 1 d. įtraukiami į Molėtų r. Alantos gimnazijos (naujo asignavimų valdytojo) asignavimus.

**VII SKYRIUS.**

**BAIGIAMOSIOS NUOSTATOS**

1. Reorganizavimo laikotarpiu Molėtų r. Suginčių pagrindinės mokyklos direktorius užtikrina įstaigos veiklos ir darbo santykių tęstinumą, finansinių ir kitų įsipareigojimų vykdymą, taip pat įgyvendinamų ir /ar numatomų įgyvendinti projektų veiklų sutartyse ir paraiškose nustatytų sąlygų vykdymą. Molėtų r. Suginčių pagrindinės mokyklos direktorius privalo užtikrinti minimalias reorganizavimo sąnaudas ir sudaryti tik tuos sandorius, kurie būtini įstaigos veiklai užtikrinti iki jos reorganizavimo pabaigos.
2. Atspaudai su Lietuvos valstybės herbu, kuriais disponuoja Molėtų r. Suginčių pagrindinės mokykla po to, kai pasirašomi visi perdavimo ir priėmimo aktai, sunaikinami teisės aktų nustatyta tvarka (atsakingas Molėtų r. Alantos gimnazijos direktorius).
3. Reorganizuota Molėtų r. Suginčių pagrindinė mokykla baigia veiklą kaip juridinis asmuo nuo jos išregistravimo iš Juridinių asmenų registro dienos.

|  |  |
| --- | --- |
| Molėtų r. Suginčių pagrindinės mokyklosl. e. p. direktorė Zita Žvinienė |  Molėtų r. Alantos gimnazijos  direktorė Dalia Skebienė |